CELEX: 52000SC2294
Language: fi
Date: 2000-12-27
Title: Luonnos: ETA:N sekakomitean päätös ETA-sopimuksen liitteen IX (Rahoituspalvelut) muuttamisesta - Luonnos yhteisön yhteiseksi kannaksi

Avis juridique important

|

52000SC2294

Luonnos: ETA:N sekakomitean päätös ETA-sopimuksen liitteen IX (Rahoituspalvelut) muuttamisesta - Luonnos yhteisön yhteiseksi kannaksi  /* SEK/2000/2294 lopull. */  

Luonnos: ETA:N SEKAKOMITEAN PÄÄTÖS ETA-sopimuksen liitteen IX (Rahoituspalvelut) muuttamisesta - Luonnos yhteisön yhteiseksi kannaksi(komission esittämä)PERUSTELUT1. Tarvittavan oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva yhteisön lainsäädäntö osaksi ETA-sopimusta mahdollisimman pian sen antamisen jälkeen.2. ETA:n sekakomitean olisi tästä syystä tehtävä liitteenä oleva päätös ETA-sopimuksen liitteen IX muuttamisesta lisäämällä siihen rahoituspalvelujen alalla annetut uudet säädökset. Päätös koskee seuraavaa säädöstä:- 32000 L 0012: Euroopan parlamentin ja neuvoston direktiivi 2000/12/EY, annettu 20 päivänä maaliskuuta 2000, luottolaitosten liiketoiminnan aloittamisesta ja harjoittamisesta.3. Ehdotukseen sisältyy järjestelyitä, jotka ovat samankaltaisia kuin luottolaitosten liiketoiminnan aloittamiseen ja harjoittamiseen liittyvien muiden säädösten aiemmat mukautukset ja jotka ovat vakiintuneen käytännön mukaisia.4. Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan a alakohdan mukaan neuvosto vahvistaa yhteisön kannan päätöksiin, joiden tavoitteena on yhteisön lainsäädäntöön kuuluvan säännöksen laajentaminen koskemaan ETA:a tekemällä siihen teknisiä mukautuksia suurempia muutoksia.5. Neuvostoa pyydetään hyväksymään liitteenä oleva luonnos ETA:n sekakomitean päätökseksi.Luonnos:ETA:N SEKAKOMITEAN PÄÄTÖSETA-sopimuksen liitteen IX (Rahoituspalvelut) muuttamisestaETA:n SEKAKOMITEA, jokaottaa huomioon Euroopan talousalueesta tehdyn sopimuksen, sellaisena kuin se on mukautettuna mainitun sopimuksen mukauttamisesta tehdyllä pöytäkirjalla, jäljempänä 'sopimus', ja erityisesti sen 98 artiklan,sekä katsoo seuraavaa:(1) Sopimuksen liite IX muutettiin ... tehdyllä ETA:n sekakomitean päätöksellä N:o ... [1].[1]   EYVL L ...(2) Luottolaitosten liiketoiminnan aloittamisesta ja harjoittamisesta 20 päivänä maaliskuuta 2000 annetulla Euroopan parlamentin ja neuvoston direktiivillä 2000/12/EY [2] kodifioidaan useita säädöksiä, jotka on otettu osaksi sopimuksen liitettä IX.[2]   EYVL L 126, 26.5.2000, s. 1.(3) Euroopan parlamentin ja neuvoston direktiivi 2000/12/EY olisi otettava osaksi sopimusta.(4) Euroopan parlamentin ja neuvoston direktiivillä 2000/12/EY kumotaan useita säädöksiä, jotka on otettu osaksi sopimusta, mukaan luettuna säädöksiä, joihin on tehty ETA:a koskevia mukautuksia.(5) Euroopan parlamentin ja neuvoston direktiivillä 2000/12/EY kumottuihin säädöksiin tehdyt ETA:a koskevat mukautukset olisi pidettävä edelleen voimassa,ON PÄÄTTÄNYT SEURAAVAA:1 artiklaMuutetaan sopimuksen liite IX (Rahoituspalvelut) seuraavasti:1. Korvataan 14 kohdan (neuvoston direktiivi 73/183/ETY) teksti seuraavalla:"32000 L 0012: Euroopan parlamentin ja neuvoston direktiivi 2000/12/EY, annettu 20 päivänä maaliskuuta 2000, luottolaitosten liiketoiminnan aloittamisesta ja harjoittamisesta (EYVL L 126, 26.5.2000, s. 1).Tätä sopimusta sovellettaessa direktiiviä koskevat seuraavat mukautukset:a) lisätään 2 artiklan 3 kohtaan seuraava:"- Islannissa seuraavaan laitokseen: "Byggingarsjóðir ríkisins",- Liechtensteinissa seuraavaan laitokseen: "Liechtensteinische Landesbank".";b) direktiivin 5 artiklan 4 kohta on seuraava:"Sopimuspuoli voi päättää, että luottolaitos, joka oli olemassa 1 päivänä tammikuuta 1994 ja jonka omat varat eivät olleet 1 ja 2 kohdassa säädetyn perustamispääoman tason mukaisia, voi jatkaa toimintaansa. Siinä tapauksessa sen omat varat eivät saa olla vähemmän kuin suurin määrä, jonka ne ovat saavuttaneet 2 päivän toukokuuta 1992 jälkeen.";c) direktiivin 23 artiklassa kuvattuihin kolmansien maiden luottolaitoksiin ylläpidettäviin suhteisiin sovelletaan seuraavaa:1. Jotta luottolaitoksiin liittyvien kolmansia maita koskevien järjestelyjen soveltaminen olisi mahdollisimman yhdenmukaista, sopimuspuolet vaihtavat tietoja 23 artiklan 2 ja 6 kohdan mukaisesti ja neuvottelevat keskenään 23 artiklan 3, 4 ja 5 kohdassa tarkoitetuista asioista ETA:n sekakomiteassa sopimuspuolten sopimien erityismenettelyjen mukaisesti.2. Sopimuspuolen toimivaltaisten viranomaisten myöntämä toimilupa luottolaitokselle, joka on jonkin kolmannen maan lainsäädännön alaisen emoyhtiön suoraan tai välillisesti omistama tytäryhtiö, on tämän direktiivin määräysten mukaisesti voimassa kaikkien sopimuspuolten alueilla. Kuitenkina) jos kolmas maa soveltaa jonkin EFTA-valtion luottolaitosten sijoittautumiseen määrällisiä rajoituksia tai soveltaa kyseisiin luottolaitoksiin rajoituksia, joita se ei sovella yhteisön luottolaitoksiin, yhteisön toimivaltaisten viranomaisten myöntämä toimilupa sellaiselle luottolaitokselle, joka on jonkin kolmannen maan lainsäädännön alaisen emoyhtiön suoraan tai välillisesti omistama tytäryhtiö, on voimassa ainoastaan yhteisössä, jollei jokin EFTA-valtio päätä oman toimivaltansa osalta toisin;b) jos yhteisö on päättänyt, että on rajoitettava tai lykättävä päätöksiä sellaisten luottolaitosten toimiluvista, jotka ovat jonkin kolmannen maan lainsäädännön alaisten emoyhtiöiden suoraan tai välillisesti omistamia tytäryhtiöitä, EFTA-valtion toimivaltaisten viranomaisten luottolaitokselle myöntämä toimilupa on voimassa ainoastaan kyseisen EFTA-valtion toimivallan osalta, jollei muu sopimuspuoli oman toimivaltansa osalta päätä toisin;c) a ja b alakohdassa tarkoitettuja rajoituksia ja lykkäyksiä ei sovelleta luottolaitoksiin tai niiden tytäryhtiöihin, joilla on jo toimilupa jonkin sopimuspuolen alueella.3. Kun yhteisö neuvottelee kolmannen maan kanssa 23 artiklan 4 ja 5 kohdan perusteella saadakseen kansallisen kohtelun ja tehokkaan markkinoillepääsyn omille luottolaitoksilleen, se pyrkii saamaan EFTA-valtioiden luottolaitoksille yhdenvertaisen kohtelun;d) direktiivin 24 artiklan 2 ja 3 kohtaa ei sovelleta;e) kun sopimuspuoli on päättänyt aloittaa direktiivin 25 artiklassa tarkoitetut neuvottelut, sen on ilmoitettava asiasta ETA:n sekakomitealle. Sopimuspuolten on neuvoteltava toteutettavista toimista ETA:n sekakomiteassa, jos tämä on yhteisen edun mukaista;f) direktiivin 61 artiklaa sovelletaan Norjaan;g) direktiivin 64 artiklan 1 kohta on seuraava:"Jos 28 päivänä kesäkuuta 1994 luottolaitos on jo hyväksynyt yhden tai useampia riskejä, jotka joko ylittävät suuriin riskikeskittymiin sovellettavan rajoituksen tai rajoituksen, jota sovelletaan 49 artiklassa säädettyyn suurten riskikeskittymien kumulointiin, toimivaltaisten viranomaisten on vaadittava kyseiseltä luottolaitokselta, että se toteuttaa tarvittavat toimenpiteet kyseisen riskin tai riskien saattamiseksi 49 artiklassa säädetylle tasolle.";h) direktiivin 64 artiklan 3 kohta on seuraava:"Luottolaitos ei saa toteuttaa toimenpiteitä, jotka voivat aiheuttaa 1 kohdassa tarkoitettujen riskien nousun sille tasolle, joka niillä on 28 päivänä kesäkuuta 1994."."2. Korvataan 16a kohdassa (Euroopan parlamentin ja neuvoston direktiivi 97/5/EY) olevan b mukautuksen ensimmäinen luetelmakohta seuraavasti:"- direktiivin 2000/12/EY 1 artiklan ensimmäisessä alakohdassa määriteltyjä luottolaitoksia,".3. Poistetaan 15 kohta (ensimmäinen neuvoston direktiivi 77/780/ETY), 16 kohta (toinen neuvoston direktiivi 89/646/ETY), 17 kohta (neuvoston direktiivi 89/299/ETY), 18 kohta (neuvoston direktiivi 89/647/ETY), 19 kohta (komission direktiivi 91/31/ETY), 20 kohta (neuvoston direktiivi 92/30/ETY) ja 23a kohta (neuvoston direktiivi 92/121/ETY).2 artiklaEuroopan parlamentin ja neuvoston direktiivin 2000/12/EY islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia.3 artiklaTämä päätös tulee voimaan ... 2001, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle [3].[3]  [Ilmoitus valtiosäännön asettamista velvoituksista tehty.][Ei ilmoitusta valtiosäännön asettamista velvoituksista.]4 artiklaTämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä ... 2001.ETA:n sekakomitean puolestaPuheenjohtajaETA:n sekakomitean sihteerit